पूर्व पीएम टोनी ब्लेयर को कहा- मूवी में आप कुछ अच्छे नहीं थे
Raisina Dialogue 2023 Latest News and Updates;  जयशंकर ने भारत और ब्रिटेन के संबंधों पर बात करते हुए ब्लेयर को कहा- पिछले साल भारत में RRR नाम की एक फिल्म काफी फेमस हुई थी
भारत के विदेश मंत्री एस जयशंकर ने रायसीना डायलॉग के आखिरी दिन शुक्रवार को ब्रिटेन के पूर्व प्रधानमंत्री टोनी ब्लेयर पर RRR फिल्म के बहाने तंज कसा। इस दौरान क्रिकेटर केविन पीटरसन भी वहां मौजूद थे।
जयशंकर ने भारत और ब्रिटेन के संबंधों पर बात करते हुए ब्लेयर को कहा- पिछले साल भारत में RRR नाम की एक फिल्म काफी फेमस हुई थी। आपको बताऊं तो उसमें आपकी (ब्रिटेन) छवि को कुछ खास अच्छा नहीं दिखाया गया था। जयशंकर के यह बोलते ही पूरा हॉल ठहाकों से गूंज उठा। वहीं ब्लेयर चेहरा झुका कर मुस्कुराते रहे।
जयशंकर के तंज पर पीटरसन ने बदला पाला
जयशंकर का तंज सुनते ही इंग्लैंड क्रिकेट टीम के कैप्टन रहे दक्षिण अफ्रीका के केविन पीटरसन ने पाला बदला लिया। उन्होंने मुस्कुराते हुए पूछा- क्या मैं यहां ब्रिटिश की बजाय साउथ अफ्रीकन की हैसियत से बैठा सकता हूं?
ब्रिटेन की तुलना में भारत कई क्षेत्रों में बेहतर प्रदर्शन कर रहा है। इस पर जयशंकर ने कहा- संतुलन बदल रहा है, इतिहास पाला बदल रहा है। इस दौरान जयशंकर ने पीएम मोदी की तुलना क्रिकेट टीम के कैप्टन से की।
'6 बजे ही प्रैक्टिस शुरू करवा देते हैं कैप्टन मोदी'
रायसीना डायलॉग में जयशंकर ने क्रिकेट की भाषा में पीएम मोदी की फॉरेन पॉलिसी को समझाया है। जयशंकर ने कहा- कैप्टन मोदी सुबह 6 बजे ही प्रैक्टिस शुरू करवा देते हैं। जो रात में देर तक जारी रहती है। उन्होंने आगे कहा कि अगर मोदी को लगता है कि कोई बॉलर अच्छा परफॉर्म कर सकता है। तो वो उसे मौका देते हैं। हालांकि फिर वो उस बॉलर से विकेट लेने की उम्मीद भी करते हैं।
विदेश मंत्री जयशंकर ने पीएम मोदी के फैसले लेने की तारीफ करते हुए कहा कि कोरोना के दौरान लॉकडाउन लगाने का फैसला काफी मुश्किल था। हालांकि वो जरूरी भी था, अब हम सोचते हैं कि उस समय अगर सही फैसला नहीं लिया गया होता तो पता नहीं क्या होता? विदेश मंत्री ने फॉरेन पॉलिसी की तुलना क्रिकेट से भी की। उन्होंने कहा कि क्रिकेट टीम की तरह हम भी केवल अपने ही देश में नहीं बल्कि विदेशों में भी मैच जीतना चाहते हैं।
रायसीन डायलॉग से जुड़ी ये खबर भी पढें..
यूक्रेन जंग को जायज ठहराने रूसी विदेश मंंत्री का पलटवार:कहा- सिर्फ हमसे ही नहीं, अमेरिका से भी ईराक, अफगानिस्तान और सीरिया पर सवाल करो
नई दिल्ली में चल रहे रायसीना डायलॉग के दूसरे दिन रूस के विदेश मंत्री ने यूक्रेन जंग पर हो रही आलोचनाओं का करारा जवाब दिया है। शुक्रवार को पुतिन के विदेश मंत्री से जब पूछा गया कि क्या जंग ही यूक्रेन के साथ विवाद का इकलौता समाधान था। इसके जवाब में सर्गेइ लावरोव ने कहा- दूसरे देशों में घुसपैठ को लेकर कोई अमेरिका से सवाल क्यों नहीं पूछता है?
लावरोव ने कहा कि क्या आपने अमेरिका और नाटो से पूछा की वो अफगानिस्तान, इराक और सीरिया में जो कर रहे हैं वो सही है? लावरोव के इस जवाब पर वहां मौजूद लोगों ने जमकर तालियां बजाई।